PATVIRTINTA

Šalčininkų Jano Sniadeckio

gimnazijos direktoriaus

2021 m. sausio 29 d.

įsakymu Nr. V-26

**ŠALČININKŲ JANO SNIADECKIO GIMNAZIJOS**

**VADOVO, JO PAVADUOTOJŲ UGDYMUI, MOKYTOJŲ IR PAGALBOS MOKINIUI SPECIALISTŲ KVALIFIKACIJOS TOBULINIMO TVARKOS APRAŠAS**

**I. BENDROSIOS NUOSTATOS**

1. Gimnazijos pedagogų kvalifikacijos tobulinimo tvarkos aprašas parengtas vadovaujantis LR Švietimo ir mokslo ministro 2019 m. lapkričio 25d. įsakymu nr. ISAK-V-1367„Dėl valstybinių ir savivaldybių mokyklų vadovų, jų pavaduotojų ugdymui, mokytojų, pagalbos mokiniui specialistų (toliau – pedagoginiai darbuotojai) kvalifikacijos tobulinimo nuostatų patvirtinimo“ pakeitimo, 2020 m. balandžio 2 d. įsakymu Nr. V-504 „Dėl valstybinių ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų ir pagalbos mokiniui specialistų 2020–2022 metų kvalifikacijos tobulinimo prioritetų patvirtinimo“.

2. Apraše vartojamos sąvokos:

**Kvalifikacija –** žmogaus tinkamumo tam tikram darbui laipsnis, turėjimas reikiamų žinių, įgūdžių ir patirties. Kvalifikacijos turinį lemia turimų kompetencijų visuma.

**Kvalifikacijos tobulinimas –** neformalusis švietimas ir savišvieta, kuriais siekiama įgyti, plėtoti profesinei veiklai reikalingas kompetencijas.

**Kvalifikacijos tobulinimo programa –** kompetencijų plėtojimo planas ir jo realizavimo aprašas, kuriame nusakyti mokymo(si) tikslai, uždaviniai, formos, turinys, įgyvendinimo nuoseklumas, trukmė, numatyti mokymo(si) metodai ir priemonės, plėtojamos, įgyjamos kompetencijos ir jų vertinimas.

**Kursai –** švietimo ir mokslo ministro nustatytas privalomas kvalifikacijos tobulinimo renginys.

**Seminaras –** dėstytojo, lektoriaus vadovaujama interaktyvi dalyvių sąveika pagal kvalifikacijos tobulinimo programą.

**Konferencija** – teorinis diskusinis susirinkimas, pasitarimas, trunkantis ne mažiau kaip 6 akademines valandas, vykdomas pagal programą;

**Stažuotė –** veikla, vykdoma pagal kvalifikacijos tobulinimo programą, kuria siekiama įgyti ar plėtoti praktinės veiklos kompetencijas, įgyti praktinės patirties.

**Vebinarai** – seminaro transliacijos per internetą.

**Mini mokymai** – trijų dienų mokymai, susiję su ugdymo proceso organizavimu, orientuoti į praktiką profesinės raidos renginiai, skirti konkrečiai gimnazijos bendruomenei.

**Edukacinė išvyka** – išvyka, kurios metu vykdoma kvalifikacijos tobulinimo programa ir įgyjamos bei plėtojamos kompetencijos.

**Atvira pamoka/veikla** – suplanuotos pamokos ar veikos organizavimas, stebėjimas, analizavimas ir aptarimas.

**II. KVALIFIKACIJOS TOBULINIMO TIKSLAS, UŽDAVINIAI IR PRIORITETAI**

3. Kvalifikacijos tobulinimo, kuris apima įgytos kvalifikacijos plėtojimą ir profesinių kompetencijų tobulinimą, tikslas – tobulinti pedagoginių darbuotojų kompetencijas, įgyti vadovavimo ir lyderystės kompetencijų, siekiant švietimo kokybės.

4. Profesinių kompetencijų tobulinimo ir kvalifikacijos plėtojimo uždaviniai:

1. keisti mokymo ir (ar) vadovavimo praktiką ir nuostatas, siekiant pedagoginių darbuotojų profesinio meistriškumo;
2. kurti kokybės kultūrą;
3. diegti veiksmingesnius darbo būdus, nuolat įsivertinant, mokantis vieniems iš kitų;
4. plėtoti bendradarbavimą ir gerosios patirties sklaidą.

5. Prioritetai:

5.1. Prioritetas. Kompetencijų tobulinimas įgyvendinant šiuolaikinį ugdymo / mokymo turinį. Prioriteto kryptis:

5.1.1. Skaitmeninio raštingumo tobulinimas.

5.1.2. Į mokymąsi orientuotos vertinimo kultūros auginimas.

5.2. Prioritetas. Kompetencijų, reikalingų veiksmingai ugdyti skirtingų ugdymosi poreikių turinčius mokinius, tobulinimas.

5.2.1. Prioriteto kryptis:

5.2.1.2. Mokinio skirtybių suvokimas, atpažinimas ir panaudojimas siekiant jo pažangos.

5.3. Prioritetas. Vadovavimo ir lyderystės ugdymo / mokymo procesui ir švietimo įstaigai kompetencijų tobulinimas.

5.3.1. Prioriteto kryptis:

5.3.1.1. Lyderystės ugdymui ir mokymuisi stiprinimas.

**III. KVALIFIKACIJOS TOBULINIMO ĮGYVENDINIMAS**

6. Pedagoginiai darbuotojai profesines kompetencijas gali tobulinti pagal neformaliojo švietimo kvalifikacijos tobulinimo programas ir savišvietos būdu.

7. Kvalifikacijos tobulinimo formos: kursai, seminarai, konferencijos, edukacinės išvykos, mini mokymai, stažuotės, vebinarai ir kt.

8. Pedagoginiai darbuotojai profesines kompetencijas tobulina savišvietos būdu dalyvaudami ugdomosios ir vadybinės veiklos stebėjimuose ir aptarimuose, praktinės veiklos refleksijose ir kitose veiklose:

1. dalyvaudamas įstaigos, kaip besimokančios bendruomenės, ir tarpinstitucinio bendradarbiavimo veiklose;
2. ruošdamas pamokos planą pagal geros pamokos modelį, vesdamas atviras pamokas, aptardamas pamoką dalykinėse grupėse, planą paskelbdamas bendruomenei (6 kvalifikacijai kelti skirtos valandos);
3. stebėdamas ir aptardamas ugdomąsias veiklas (pamokas) (2 kvalifikacijai kelti skirtos valandos);
4. reflektuodamas praktinę veiklą, dalindamasis patirtimi dalykinėse (metodinėse) grupėse;
5. įsivertindamas savo profesinę veiklą;
6. analizuodamas veiklą reglamentuojančius dokumentus.

9. Kvalifikacijos tobulinimas yra planuojamas asmens, gimnazijos:

9.1. pedagoginis darbuotojas ne rečiau nei kartą per metus įsivertina savo profesines kompetencijas pagal gimnazijoje parengtus profesinių kompetencijų rodiklius, remdamasis mokinių pasiekimų ir pažangos, gimnazijos rezultatais bei kitais rodikliais, numato kompetencijų tobulinimo tikslus, renkasi profesinių kompetencijų tobulinimo formas ir Programas;

9.2. gimnazija analizuoja pedagoginių darbuotojų profesinių kompetencijų augimą ir jų poveikį mokinių pasiekimams ir pažangai remdamasi gimnazijos veiklos įsivertinimo, išorinio vertinimo, pedagoginių darbuotojų profesinių kompetencijų įsivertinimo duomenimis ir kitais prieinamais duomenimis ir rekomendacijomis; atsižvelgdama į pedagoginių darbuotojų profesinių kompetencijų tobulinimo poreikius ir rengia pedagoginių darbuotojų kvalifikacijos kėlimo planą (priedas Nr.1);

9.3 MT kiekvienų kalendorinių metų pabaigoje atlieka kvalifikacijos tobulinimo poreikių tyrimą ir teikia pasiūlymus metinei kvalifikacijos tobulinimo programai direktoriaus pavaduotojui ugdymui, atsakingam už metodinę veiklą.

9.4. Pagal kvalifikacijos tobulinimo programą gimnazijoje rengiami 2-3 bendri seminarai, aktualūs daugumai mokytojų.

10. Gimnazija sudaro sąlygas pedagoginiams darbuotojams pasinaudoti teise ne mažiau kaip 5 dienas per metus tobulinti profesines kompetencijas.

11. Pedagoginiai darbuotojai, ketinantys dalyvauti kvalifikacijos tobulinimo renginyje, ne vėliau kaip prieš 2 darbo dienas kreipiasi į kuruojantį direktoriaus pavaduotoją ugdymui ir (ar) direktorių (jei seminaras mokamas) ir pateikia užpildytą prašymo formą (priedas Nr. 2).

12. Dalyvauti kvalifikacijos tobulinimo renginyje galima tik pagal direktoriaus įsakymą.

13. Jei kvalifikacinis renginys nemokamas ir vyksta ne darbo metu, suderinimas raštu nebūtinas.

14. Pedagoginiai darbuotojai grįžę iš kvalifikacijos tobulinimo renginių vykdo sklaidą, dalijasi gerąja patirtimi su kolegomis sutartu laiku metodinėse grupėse arba mokytojų tarybos posėdyje, medžiagą talpina Tamo dienyne.

15. Kvalifikacijos pažymėjimo kopija turi būti įdėta į kvalifikacijos tobulinimo aplankalą.

**IV. BAIGIAMOSIOS NUOSTATOS**

16. Pedagoginių darbuotojų kvalifikacijos tobulinimas finansuojamas:

16.1. mokymo lėšomis, skirtomis kvalifikacijos kėlimui;

16.2. fizinių asmenų lėšomis;

16.3. kitų šaltinių lėšomis.

17. Pirmenybė kvalifikaciją kelti teikiama:

17.1. neatestuotam mokytojui;

17.2. kolektyviniam (grupiniam) kvalifikacijos kėlimui susietų su gimnazijos tikslų ir uždavinių įgyvendinimu;

18. Mokytojui, pavaduojančiam mokytoją, dalyvaujantį kvalifikacijos tobulinimo renginyje, mokama už faktiškai dirbtas valandas.

19. MG pirmininkai vykdo MG narių dalyvavimo kvalifikacijos tobulinimo renginiuose apskaitą ir ją pateikia direktoriaus pavaduotojui ugdymui iki gruodžio 31d.

20. Direktoriaus pavaduotojas ugdymui apibendrintus kvalifikacijos kėlimo duomenis pristato mokytojų tarybos posėdžio metu.

20. Šių Nuostatų pakeitimus bei papildymus svarsto gimnazijos Metodinė taryba, tvirtina gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1

Pedagoginių darbuotojų kvalifikacijos kėlimo planas 2022 m.

|  |  |  |  |  |  |
| --- | --- | --- | --- | --- | --- |
| **Eil. Nr.**  | **Priemonės** | **Sėkmės kriterijai** | **Atsakingi** | **Laikas** | **Lėšos** |
|  | Išanalizuoti ir nustatyti mokytojų kvalifikacijos prioritetus ir poreikius. | Kryptingai ir sistemingai tenkinamas mokytojų kvalifikacijos tobulinimo poreikis.  | Metodinė taryba, dalykų metodinės grupės, direktoriaus pavaduotoja ugdymui  | Sausis  | Žmogiškieji ištekliai  |
|  | Organizuoti įvairių dalykų integruotas ir atviras pamokas. | Per metus bus organizuota kiekvieno dalyko bent 1 integruota ir 1 atvira pamoka. | Administracija, dalykų mokytojai.  | Per metus  | Žmogiškieji ištekliai  |
|  | Atvirų, integruotų pamokų aptarimas MG pagal geros pamokos modelį.  | Mokytojai stiprins ir plėtos turimas kompetencijas, bendradarbiaus, vykdys atvirų pamokų aptarimus metodinėse grupėse bei dalinsis gerąja patirtimi. | Administracija, dalykų mokytojai  | Per metus  | Žmogiškieji ištekliai |
|  | Tobulinti pedagoginių darbuotojų profesines kompetencijas:4.1. Mokinio individualios pažangos stebėjimo, pasiekimų gerinimo ir į(si)vertinimo praktikapamokoje (40 val.);lektorė Meilė Čeponienė.4.2. Elgesio ir emocinių sutrikimų turinčių mokinių ugdymas: iššūkiai tarp teorijos ir praktikos.4.3. Daugiau apie STEAM mokymą. Lektorė Vida Mildažienė | Kvalifikacijos tobulinimo renginiai bus paveikūs. Dauguma (80 proc.) mokytojų patobulins ugdymo proceso organizavimo kompetencijas, gerės mokinių pažanga.  | Administracija, dalykų mokytojai | Per metus  | Kvalifikacijos kėlimo lėšos, kokybės krepšelio lėšos  |
|  | Organizuoti įvairių dalykų metodinę dieną „Geros pamokos aukcionas“. | Mokytojai pasidalins savo patirtimi apie įvairių inovatyvių mokymo(si) metodų taikymą. | MG pirmininkai,dalykų mokytojai | Gegužės mėn.  | Žmogiškieji ištekliai |
|  | Edukacinės išvykos organizavimas. | Bus plėtojamos mokytojų dalykinės ir bendrakultūrinės kompetencijos, bendradarbiavimas, žinių panaudojimas praktinėje veikloje.  | Administracija, pedagoginiai darbuotojai  | Birželis – gegužė  | Kvalifikacijos kėlimo lėšos, fizinių asmenų lėšos |
|  | Dalyvavimas kvalifikacijos tobulinimo renginiuose. | Kvalifikacijos kėlimo įstaigą pasirenka pats mokytojas pagal profesinių kompetencijų tobulinimo poreikius.  | Pedagoginiai darbuotojai  | Per metus  | Kvalifikacijos kėlimo lėšos |
|  | Kolegialaus ryšio plėtojimas mokytojų tarpe. | Mokytojai savo darbą tobulina taikydami KGR, KK metodus. | Metodinės grupės, mokytojai | Per metus | Žmogiškieji ištekliai |
|  | Mokytojų, pagalbos mokiniui specialistų, dalyvavusių kvalifikacijos kėlimo renginiuose, dalijimasis įgyta patirtimi. | Gerosios patirties, naujovių sklaida. | Metodinės grupės | Per metus | Žmogiškieji ištekliai |

**\_\_\_\_\_\_\_\_\_\_\_\_\_\_\_\_\_**

Priedas Nr.2

**ŠALČININKŲ JANO SNIADECKIO GIMNAZIJA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ MOKYTOJAS (-A)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vardas, pavardė)

Šalčininkų Jano Sniadeckio gimnazijos

direktorei Irenai Volskai

**PRAŠYMAS LEISTI DALYVAUTI \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

20 \_\_\_-\_\_\_-\_\_\_

Šalčininkai

Prašau leisti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prašau apmokėti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (v. pavardė)

Sutinku Sutinku

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(parašas) (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vaduojančio mokytojo vardas, pavardė) (direktoriaus pavaduotojo, kuruojančio metodinę veiklą vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(data) (data)

**Pastaba.** Mokytojas, išvykstantis į kvalifikacijos kėlimo renginį, kartu su kuruojančiu vadovu ieško vaduojančio mokytojo.